### Beslutning

Godkendt.

### Sagsfremstilling

## Resume og sagens baggrund

MNV Bolig ansøger i skrivelse af 16. oktober 2024 om godkendelse af overdragelse af to afdelinger fra Danske Funktionærers Boligselskab (DFB). Overdragelsen vedrører afdeling 9352 Blommestien, [adresse] og [adresse] og afdeling 9314 Markedspladsen i Svinninge.

[adresse] har som tilsynskommune for DFB, godkendt overdragelsen den 9. august 2024.

Det følger af almenboliglovens § 26 stk. 1, at erhvervelse af ejendomme kun kan ske med Kommunalbestyrelsens godkendelse.

## Indstillinger

Direktøren indstiller, at overdragelsen af afdeling 9352 Blommestien, [adresse] og [adresse] og afdeling 9314 Markedspladsen, fra DFB til MNV Bolig, godkendes.

## Behandling

Økonomiudvalget, Kommunalbestyrelsen.

## Sagsfremstilling

MNV Bolig har varetaget driften og vedligehold af afdeling 9314 og 9352 for DFB de sidste 7 år.

Organisationsbestyrelsen i MNV Bolig har den 19. januar 2023 godkendt, at overdragelsen kan iværksættes. Organisationsbestyrelsen i DFB har den 14. september 2023 godkendt at afgive afdelingerne til MNV Bolig.

Afdelingerne er overdraget teknisk og regnskabsmæssigt til MNV Bolig pr. 1 oktober 2023. Den juridiske overdragelse finder sted, når Kalundborg Kommune, som tilsynskommune for MNV Bolig, har godkendt overdragelsen. Tilsynet i Kalundborg Kommune har været bekendt med den igangværende ansøgningsproces i Københavns Kommune siden december 2023.

Holbæk Kommune er beliggenhedskommune for afdeling 9314 Markedspladsen i Svinninge, og har taget overdragelsen til efterretning.

*Udgifter forbundet med overdragelsen*

MNV Bolig overtager afdelingerne til indestående belåning og DFB opnår ikke provenu ved overdragelsen.

Omkostningerne i forbindelse med overdragelsen er opgjort i 2023 til ca. 315.400 kr., som fordeles ligeligt imellem DFB og MNV Bolig.

*Garantier*

Kommunegarantier ansøges i den kommune hvor afdelingen er beliggende, der er herved ingen ændringer i forbindelse med overdragelsen.

## Økonomiske konsekvenser

Der er ingen økonomiske konsekvenser for Kalundborg Kommune i forbindelse med overdragelsen.

### Sagens forløb

26/02/2025 Økonomiudvalget
Anbefales.